OzLabs/hebrew-wiki-articles huggingface dataset:
רובר אריול

רובר איזק אריול (בטורקית: Rober İsaac Eryol, ידוע בישראל בשם רוברט שרף ורוברט סרף 21 בדצמבר 1930 - 21 בדצמבר 2000) היה כדורגלן טורקי ששיחק בקבוצת גלאטסראיי בעמדת הקשר. כמו כן, שיחק אריול בנבחרת טורקיה. לאחר פרישתו ממשחק פעיל אימן במשך מספר חודשים את הפועל באר שבע.

==קריירה כשחקן==
נולד ב-1930 למשפחה יהודית בעיר מרסין שבדרום טורקיה. ב-1937 עברה משפחתו לאיסטנבול; תחילה לרובע ביוגלו (Beyoğlu) ובהמשך לרובע טקסים (Taksim) שהיה מאוכלס במיעוטים. ב-1950 הוא סיים את הגימנסיה היוקרתית סנט ג'וזף .

===גלאטסראיי===
במקום מגוריו החדש הוא שיחק במספר קבוצות חובבניות ולאחר שמועדונים מקצועיים החלו להתעניין בו, הוא דחה תחילה הצעות ממועדונים זוטרים יותר באיסטנבול שזוהו כקשורים למיעוטים לא מוסלמים. לדבריו, הוא העדיף את ההשתייכות למועדון המזוהה עם הלאומיות הטורקית והעדיף להמתין להצעה מקבוצת גלאטסראיי מאזור מגוריו הקודם ברובע ביוגלו. הוא החל לשחק בקבוצת הנוער של גלאטסראיי ב-1947, בגיל 16. כעבור שנה הועבר לסגל הקבוצה הבוגרת על ידי מאמנה הבריטי, פיטר מולוי. באותה עת לא הייתה קיימת ליגת העל הטורקית והתקיימו ליגות נפרדות בערים המרכזיות של טורקיה. את הופעת הבכורה שלו בקבוצה הבוגרת של גלאטסראיי ערך אריול ב-28 במרץ 1948, במשחק נגד בשיקטש במסגרת ליגת איסטנבול. בעונה זו הוא שיחק במשחק נוסף אחד בלבד ובעונה העוקבת, בה זכתה קבוצתו באליפות ליגת איסטנבול, הוא לא שיחק כלל ובעונת 1949/1950 הוא שיחק שני משחקים בלבד. בקיץ 1950 התחלף מאמן גלאטסראיי ותחת המאמן הבריטי החדש, דונלד לוקהד, החל אריול לקבל יותר דקות משחק. בשנים שלאחר מכן בלט אריול בסגל של גלאטסראיי, שיחק ברוב משחקי הקבוצה והיה שותף למאבקיה על אליפות ליגת איסטנבול. בעונת 1955/1956 היה אריול שחקן ספסל, בעיקר בשל שירותו הצבאי. בניגוד לרוב השחקנים שהסתפקו בשירות צבאי רגיל, עבר אריול גם קורס קצינים, הוצב בעיר באליקסיר והתקשה להגיע לאימוני הקבוצה.

===נבחרת טורקיה===
אריול זומן לנבחרת המשנה של טורקיה ב-1951 וערך את הופעת הבכורה שלו במסגרתה מול נבחרת המשנה של צרפת ב-1 בנובמבר 1951. הוא זומן לנבחרת טורקיה ב-1953, על ידי המאמן הלאומי, האיטלקי סנדרו פופו , לאחר שהפגין יכולת גבוהה במדי גלאטסראיי. הוא ערך את משחק הבכורה שלו מול שווייץ ב-25 במאי 1953. הוא נמנה עם סגל הנבחרת שהעפילה לטורניר הגביע העולמי בשווייץ ב-1954 (לאחר שגברה על ספרד) והשתתפה בו. הנבחרת הטורקית נוצחה על ידי גרמניה המערבית (מנצחת הטורניר) 4:1 והביסה את קוריאה הדרומית 0:7. במשחק מכריע על העלייה מהבית המוקדם לרבע הגמר היא התמודדה שוב מול מערב גרמניה והובסה 7:2. אריול השתתף בכל ששת משחקי נבחרתו בהעפלה לטורניר ובטורניר עצמו והיו אלו משחקיו האחרונים במדי הנבחרת הלאומית.

לאחר מכן, שיחק אריול בנבחרת הצבא הטורקי. עם נבחרת זו הוא זכה ב-1955 בגביע העולם לנבחרות צבאיות .

==קריירה כמאמן==
בתחילת 1961, לאחר שסיים את שירותו הצבאי בטורקיה, עלה אריול לישראל. בקיץ 1961 החל לאמן את הפועל באר שבע שהשתייכה באותה עת לליגה א' (ליגת המשנה). לאחר חמישה מחזורים מפתיחת עונת 1962-1961 נותרה באר שבע ללא נקודות, ובמועדון החליטו לפטר את שרף ולהזעיק בחזרה את המאמן הקודם, יחיאל מור. לאחר מכן שב עם משפחתו לטורקיה והיה מעורב במשך שנים בתפקידים שונים במועדון גלאטסראיי.

==קישורים חיצוניים==

==הערות שוליים==

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני גלאטסראיי
קטגוריה:כדורגלני נבחרת טורקיה
קטגוריה:כדורגלני מונדיאל 1954
קטגוריה:מאמני הפועל באר שבע
קטגוריה:טורקים שנולדו ב-1930
קטגוריה:טורקים שנפטרו ב-2000
מזון B

מֶזון B הוא מזון תחתי המכיל קוארק תחתון ואנטיקוארק למעלה, או את האנטי-חלקיקים שלהם, או קוארק תחתון ואנטיקוארק למטה, או את האנטי-חלקיקים שלהם. מזוני B הם ההאדרונים התחתיים הקלים ביותר, כלומר, החלקיקים המורכבים בעלי המסה הנמוכה ביותר שיש להם את המספר הקואנטי תחתיות. המסה של מזוני B טעונים היא 5,279.31 MeV. המסה של מזוני B נייטרליים היא 5,279.62 MeV.

אורך החיים של מזוני B טעונים הוא שניות. אורך החיים של מזוני B נייטרליים הוא שניות.

מזון B התגלה ב-1980 והדיווח הראשון על גילויו פורסם ב-12 בינואר 1981, בכתב העת Physical Review Letters. החלקיק התגלה בגלאי CLEO של מאיץ החלקיקים CESR (טבעת אחסון האלקטרונים של קורנל, Cornell Electron Storage Ring) באוניברסיטת קורנל. מזון B התגלה כשלוש שנים לאחר גילויו של המזון אופסילון, שהיה החלקיק הראשון שהתגלה המכיל קוארק תחתון. אופסילון אינו חלקיק תחתי (התחתיות שלו היא 0), לעומת מזון B, הנושא תחתיות של 1 או מינוס 1.

מזוני B נייטרליים מצטיינים ביכולת להפוך מחלקיק אחד לרעהו בעל התחתיות הנגדית, כלומר, מ- ל- ולהפך. תופעה זו מכונה אוסקילציה, או תנודה, של מזוני B נייטרליים (B–Bbar oscillation). היא מהווה דוגמה לתנודת חלקיקים נייטרליים (neutral particle oscillation). תופעות אלו הן מקור חשוב למידע אודות הסיבות לקיומו של עודף החומר על פני האנטי-חומר ביקום.

==ראו גם==
*קוארק תחתון
*אופסילון (חלקיק)
*מזון (חלקיק)

==קישורים חיצוניים==

* [http://pdg.lbl.gov/2016/tables/rpp2016-tab-mesons-bottom.pdf מזוני B ב-Particle Data Group 2016 Review]
* [http://www.classe.cornell.edu/Events/CLEOCESRSymp/rsrc/LEPP/Events/CLEOCESRSymp/Agenda/Richman_CLEOSymposium.pdf מצגת על גילוי מזון B בניסוי CLEO]

קטגוריה:ערכים שבהם תבנית בריטניקה אינה מתאימה
קטגוריה:מזונים
ראניה עוקבי

ראניה עוקבי (בערבית: رانيا العقبي; נולדה בשנת 1979 בתל שבע) היא גניקולוגית והרופאה הבדואית הראשונה בישראל.

מרצה בפקולטה למדעי הבריאות באוניברסיטת בן-גוריון בנגב וחברת הוועד המנהל של אג'יק - מכון הנגב, מלכ"ר ערבי-יהודי לשינוי חברתי.

==ביוגרפיה==
עוקבי היא הבת השלישית מתוך שישה אחים ואחיות לאם חד-הורית. למדה בבית ספר תיכון ברהט, בו הצטרפה לפרויקט "ניצני רפואה" בנגב מטעם אוניברסיטת בן-גוריון, שמטרתו לתגבר תלמידי בתי ספר תיכוניים באזור על מנת להגביר את סיכוייהם להתקבל ללימודי רפואה בעתיד באוניברסיטה.

בשנת 2006 קיבלה תואר דוקטור לרפואה מאוניברסיטת בן-גוריון. התמחתה בתחומי רפואת נשים ומיילדות בבית החולים כרמל בחיפה.

עובדת כרופאה מומחית במחלקה לגינקולוגיה ומיילדות במרכז הרפואי האוניברסיטאי סורוקה ומנהלת מרפאה גינקולוגית פרטית ברהט, היחידה במגזר הבדואי בישראל. בנוסף, משמשת כרופאה בשירותי בריאות כללית.

=== חיים אישיים ===
עוקבי גרושה ואם לשתי בנות, מתגוררת בבאר שבע.

==מלגות והוקרה==
* קיבלה מלגה מטעם שירותי בריאות כללית להשתלמות בנושא מיילדות, רפואת האם והעובר במרכז מדעי הרפואה סאניברוק, בטורונטו, שבקנדה (2014)
* נבחרה כמרצה מצטיינת בהוראה באוניברסיטת בן-גוריון בנגב (2016).

==קישורים חיצוניים==
* [http://a-list.org.il/profile-page/233/ הפרופיל של ראניה עוקבי], באתר A-List
* [http://lista.anu.org.il/profile-page/233 הפרופיל של ראניה עוקבי] , באתר ליסטה
* 
* 
* 
* [https://aabgu.org/dr-rania-okby-a-bedouin-role-model-women/# ד"ר ראניה עוקבי, מודל חיקוי לנשים בדואיות], 18 באפריל 2014, באתר השותפים האמריקאים של אוניברסיטת בן-גוריון בנגב 
* 
* 

קטגוריה:רופאות ערביות ישראליות
קטגוריה:דירקטוריות ישראליות
קטגוריה:גינקולוגיות ישראליות
קטגוריה:גינקולוגים ישראלים
קטגוריה:סגל המרכז הרפואי האוניברסיטאי סורוקה
קטגוריה:באר שבע: אישים
קטגוריה:נשים בדואיות
קטגוריה:בדואים ישראלים
קטגוריה:בעלות תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:ערכים שנערכו במסגרת מיזם ויקי נשים
קטגוריה:רפואה בישראל: נשים חלוצות
קטגוריה:ישראליות זוכות פרסים
קטגוריה:תל שבע: אישים
קטגוריה:רופאים ערבים ישראלים
קטגוריה:דירקטורים ישראלים
קטגוריה:ישראליות שנולדו ב-1979
קטגוריה:ישראלים שנולדו ב-1979
בריכת צרטה

בריכת חורף - צרטה
שלט הכניסה לבריכת צרטה
בריכת צרטה היא שלולית חורף הממוקמת במחצבה עתיקה המוצפת מים בעונת החורף. הבריכה ממוקמת בתחום שמורת הדום השומרון, מזרחית ליישוב שוהם.

בריכת צרטה היא שריד למספר רב של שלוליות חורף שהיו נפוצות במישור החוף והתקיים בהן עולם חי וצומח עשיר עד התייבשותן עקב התערבות האדם בסביבה. הבריכה קיבלה עדיפות שימור גבוהה.

במימי הבריכה חיים ומתרבים דו-חיים כמו קרפדה ירוקה ואילנית מצויה, מיני סרטנים כמו זימרגל, בוצן, דפניה, תריסן הקשקש וחילזון מסוג בולית.

במימי הבריכה צומחים נורית המים ודמסון כוכבני. סביבת הבריכה היא בתה ובה שפע גאופיטים.

כ-500 מטר דרום מערבית לבריכה צרטה, ישנה בריכת חורף נוספת, בריכת ברקת<ref></ref>.
==הערות שוליים==

קטגוריה:שלולית חורף
קטגוריה:בריכות טבעיות
סיטרואן אמי

סיטרואן אמי
סיטרואן אמי
סיטרואן אמי 8, סטיישן, 3 דלתות
סיטרואן אמי 8
סיטרואן אמי (בצרפתית: Citroën Ami) היא מכונית סופרמיני מתוצרת יצרנית הרכב הצרפתית סיטרואן אשר יוצרו בין השנים 1961–1968.

סך הכול יוצרו 1,840,396 יחידות. עיצוב המכונית היה מיוחד ויוצא דופן לתקופתה: הפנסים הקדמיים היו מלבניים, והשמשה האחורית הייתה בזווית הפוכה (דומה לפורד אנגליה, דגם ה-105E, אשר הושקה בשנת 1959), חלונות הצד הקדמיים והאחוריים נפתחו על ידי דחיפה לאחור (כ-50% משטח החלון נפתח, בדגמי הסיטרואן אמי 6).

הנדסית וטכנית הסיטרואן אמי הייתה מאוד דומה לדגם הסיטרואן דה שבו.

בשנת 1962 נמכרו 85,358 יחידות של דגם ה"סיטרואן אמי", ו-144,759 יחידות של דגם הסיטרואן דה שבו.

==גרסאות==
* 4 דלתות סדאן
* 2 דלתות קבריולה
* 5 דלתות סטיישן
* 3 דלתות סטיישן
* 2 דלתות (דגם סיטרואן אמי M35)
* 2 דלתות טנדר (אמי 8)

==דגמים==
* סיטרואן אמי 6
* סיטרואן אמי 8 (יוצר ממרץ 1969)
* סיטרואן אמי סופר (יוצר מינואר 1973), יוצרו כ-76,000 יחידות
* סיטרואן m35 בעלת מנוע ונקל, יוצרו 267 יחידות (1969–1971)

==קיבולת מכלי דלק==
* סיטרואן אמי 6 - קיבולת מכל 25 ליטר
* סיטרואן אמי 8 - קיבולת מכל 30 ליטר
* סיטרואן אמי סופר - קיבולת מכל 40 ליטר

== תמונות ==
<gallery>
Citroen Ami 6.jpg|סיטרואן אמי 6
Planche de bord ami 6.jpg| לוח מחוונים (לוח השעונים) בדגם סיטרואן אמי 6
Citroën Ami 6 011.jpg| מבט לתא הנהג - בדגם סיטרואן אמי 6
Break Ami 6.jpg|סיטרואן אמי 6 סטיישן, 5 דלתות
Citroën Ami 8 (4528077735).jpg| סיטרואן אמי 8
Citroen AMI Super - Flickr - Joost J. Bakker IJmuiden.jpg| סיטרואן אמי סופר
Citroen Ami 8 Pick up 1977 (9703880757).jpg| סיטרואן אמי 8 Pick up, שנת 1977 (טנדר)
Citroen Ami 8 Pick up 1977 (11059454944).jpg|סיטרואן אמי 8 Pick up, שנת 1977 (טנדר)
Citroën Ami 8 (1979).jpg| סיטרואן אמי 8 מסחר, שנת 1979
W1164-Citroen AmiSuperXC N95 912.jpg| סיטרואן אמי Super, קבריולט
Nationale oldtimerdag Zandvoort 2010, Citroen AMI.JPG| סיטרואן אמי
M 35 dos.jpg| סיטרואן אמי דגם M 35, עם מנוע ונקל
1970CitroenM35.jpg| סיטרואן אמי דגם M 35, שנת 1970, עם מנוע ונקל
M35 rouge.jpg| סיטרואן אמי דגם M 35, עם מנוע ונקל
M35-513.jpg|מנוע ונקל של דגם סיטרואן אמי M35

</gallery>

==ראו גם==
* סיטרואן
* סיטרואן ויזה
* סיטרואן דה שבו

==קישורים חיצוניים==

קטגוריה:מכוניות סופרמיני
אמי
קטגוריה:דגמי מכוניות שהושקו ב-1961
קטגוריה:טנדרים
קטגוריה:מכוניות צרפתיות
קטגוריה:כלי רכב המיוצרים בארגנטינה
קטגוריה:כלי רכב המיוצרים בספרד
ממלכת העולם האחר

ממלכת העולם האחר ( The Other World Kingdom-OWK) הייתה מדינה לכאורה בעלת אופי מטריאכלי ששכנה בתוך מתקן נופש מסחרי גדול, שנפתח בשנת 1996 בבניינים שניטען שהיו חלק מטירה מהמאה ה-16 הממוקמת בעיירה Černá בצ'כיה. אמנם המדינה לא הוכרה על ידי אף מדינה אחרת, אך היה נהוג בה מטבע מקומי, דרכונים, משטרה, בתי משפט, המנון ודגל לאומי. המשטר במדינה היה מונרכיה אבסולוטית כשאורח החיים של הנתינים היה סאדו-מאזוכיסטי בסגנון Femdom (שליטה נשית). הממלכה מתקיימת כיום כאתר אינטרנט בלבד.

==היסטוריה==
ממלכת העולם האחרת נוסדה באופן רשמי ב -1 ביוני 1996, בידי המלכה פטרישיה הראשונה והייתה פתוחה למבקרים באביב 1997.

הקרקע והמבנים הוצעו למכירה בשנת 2008 במחיר של שמונה מיליון אירו.

==פוליטיקה==
חוקת הממלכה קובעת שהיא מונרכיה הנשלטת בידי נשים. המטרה של המדינה "להשיג כמה שיותר יצורים זכרים תחת שלטון בלתי מוגבל של נשים נעלות על שטח גדול ככל האפשר." OWK תמיד הגדירה את עצמה כמדינה, על אף שלא זכתה לאף הכרה ממדינה ריבונית והייתה רשומה בצ'כיה כבית עסק.

OWK נשלטה כביכול על ידי המלכה פטרישיה הראשונה, שליטה אבסולוטית אשר הוכתרה ב-30 במאי 1997 אשר חוקקה חוקים ופסקה בסוגיות משפטיות. 

בממלכה הייתה סדרה של מעמדות שונים. הראשון היה "הגבירות הנעלות" המהווה את האצולה של הממלכה. כדי להפוך לאזרחית, אישה צריכה לעמוד בקריטריונים מסוימים. אלה היו:

* האישה הגיעה לגיל ההסכמה.
* בבעלותה לפחות עבד זכר אחד.
* קבלה וציות לעקרונות והחוקים של OWK.
* שליחת בקשה לאזרחות.
* לינה במשך לפחות חמישה לילות באזור של ארמון המלכה. 
המעמד הבא היה נתיני המלכה. אלה היו גברים שעקבו אחרי חוקי OWK, ציותו למלכה ושילמו מיסים, אבל יש להם כמה זכויות כגון "חופש לנוע, להחזיק ולטפל ברכוש, להיות אבות לילדים, חופש תעסוקתי ועוד" המעמד הנמוך ביותר הוא מעמד "העבדים". זה היה מעמד זכרים שאבדו את כל הזכויות, הם היו נכס של המלכה או של הגבירות הנשגבות ונחשבו לכאורה "במעמד של חיית משק".

==קישורים חיצוניים==
* 
קטגוריה:מדינות לכאורה
קטגוריה:BDSM
קטגוריה:צ'כיה

==הערות שוליים==
רחל ארטה

רחל ארטה במסעדת חבש
רחל ארטה (נולדה בשנת 1955) היא פעילה חברתית, מפעילי העלאתם של יהודי אתיופיה והנחלת מורשת בני העדה האתיופית בישראל.

== ביוגרפיה ==
רחל ארטה ותמונת אביה הקס הדנה טקויה
רחל ארטה נולדה בשנת 1955 בכפר אמבובר, אתיופיה. אביה הוא הקס הדנה טקויה. בגיל 16 הגיעה בגפה לישראל בטיסה אווירית. היא סיימה לימודי סיעוד ועבדה כאחות בבית החולים בילינסון בפתח תקווה<ref name=":0"></ref>.

== קליטת עליה ==
בשנות ה-70 הובילה מאבק חברתי למען עליית יהודי אתיופיה. היא ארגנה הפגנות מול הכנסת בירושלים כדי להעלות את הנושא לסדר היום הציבורי, ואף נפגשה עם עליזה בגין על מנת לקדם מהלך ברמת מדיניות ממשלתית. היא הצליחה להעלות במבצע פרטי את הוריה ואת אחיה, אשר חלקם נאסרו בשל ניסיונם לעלות לישראל, באמצעות הסדרת אישורם מול פקידי השלטון האתיופי. עם העלייה מאתיופיה בשנות ה-80 במבצע משה ובשנות ה-90 במבצע שלמה החלה להיות מעורבת בקליטתם בישראל, ואף סייעה בהסתגלותם במשך שלוש שנים במרכז קליטה בבאר שבע<ref name=":0" />.

== הנחלת המורשת ==
סועדים במסעדת חבש
ארטה פתחה בתל אביב את המסעדה האתיופית הראשונה בישראל, מסעדת "חבש", בשיתוף עם אחיה, עמנואל הדנה, עורך דין, ועם אחותה אתי הדנה, חברת סיעת תפוח בכפר סבא. החזון בהקמת המסעדה, מלבד היותה מרכז להיכרות עם התרבות הקולינרית של העדה האתיופיות, הוא חשיפה למורשת הייחודית של הקהילה.

עקב תנודות השוק אשר השפיעו על מחירי ייבוא דגן הטֵף מאתיופיה, יזמה התקשרות עם ערוצי שיווק שונים לייבוא דגן הטף לישראל. שיתפה פעולה עם חברת "זרעי הנגב" מקיבוץ שובל במסגרת ניסיון לגדל את הטף בארץ, אך דרכיהם נפרדו. כיום ממשיכה במאמציה להוזיל את מחיר דגן הטף בישראל.

== משפחתה ==
ארטה גרושה ללא ילדים. אחיה הוא הרב יוסף הדנה אשר כיהן כרב הראשי ליהודי אתיופיה מטעם הרבנות הראשית לישראל במשך 45 שנה. אחותה, אסתר (אתי) הדנה, כיהנה כחברת מועצת העיר כפר סבא בשנים 2014–2018 ופעלה לקידום ההשתלבות של קהילת יהודי אתיופיה בעיר כפר סבא.

== ראו גם ==
* יוסף הדנה

== קישורים חיצוניים ==
* 
* אריה אברמזון, [https://web.archive.org/web/20170227160756/http://www.mynet.co.il/articles/0,7340,L-4767737,00.html 'זרעי הנגב' לקחה את הדגן האתיופי שגידלתי] באתר MyNet מקומון יישובי השרון, 22 בפברואר 2016

== הערות שוליים ==

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פעילי עלייה
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:ישראליות שנולדו ב-1955
קטגוריה:ישראלים שנולדו ב-1955
בחוצים

בָּחוּצִים (מהמילה העברית "בחוץ"; נקראו גם: הבדואים היהודים), היה שם שנתנו יהודי תוניסיה העירוניים לשבטי היהודים שוכני האוהלים והנוודים למחצה שחיו בסוג כפר המוכר כדַוַאר (מערבית: دَوَّار), או מאהלים קטנים, בשטח המשתרע מן האזור סביב ג'ריד ואל כף במערב תוניסיה עד למחוז של קונסטנטין מעבר לגבול באלג'יריה, שם ניתן היה למצוא אותם בין סוק-אל-אחרס ותבסה ובנאות המדבר הדרומי. המוסלמים קראו להם יהוד אל-ערב. לרוב היו שבטים יהודים אלה נתונים תחת חסותם של שבט ערבי גדול יותר. ישנה סברה כי ה"בחוצים" הם כנראה צאצאים של הברברים המתייהדים בזמנה של הכוהנת דאהייה אל כאהנה, המלכה הברברית בת לשבט הג'ראוה שבראשו עמדה, שבט זה השתייך לאחד משבטי זנאטה שהתייהדו במאה ה-7.

== קישורים חיצוניים ==

* 

==הערות שוליים==

 
קטגוריה:יהדות תוניסיה
קטגוריה:יהדות אלג'יריה
אלמה (זמרת צרפתייה)

אלכסנדרה מאקה (בצרפתית: Alexandra Maquet; נולדה ב-27 בספטמבר 1988), הידועה בשם הבמה אלמה (Alma), היא זמרת וכותבת שירים צרפתייה. נבחרה בבחירה פנימית לייצג את צרפת באירוויזיון 2017, עם השיר "Requiem".

== ביוגרפיה ==
מאקה נולדה בשנת 1988 כבת זקונים מתוך ארבעה ילדים בעיר ליון שבצרפת. בהיותה בת חמש עשרה היגרה יחד עם הוריה לארצות הברית, בין היתר התגוררו גם בברזיל, איטליה ובבלגיה וכעבור שנתיים שבו לצרפת. לאחר שיבתה החלה בלימודי תואר בכלכלה בגרנד אקול "IÉSEG School of Management" הממוקם בפריז. היא עזבה לגור למספר שנים במילאנו שבאיטליה ולאחר מכן התגוררה בפריז, לצורך פיתוח הקריירה המוזיקלית שלה.

בתקופת מגוריה בפריז התחילה שיתוף מוזיקלי עם הפזמונאי נאזים חאלד בשנת 2016, חתמו על חוזה הקלטות בחברת וורנר מיוזיק גרופ, והוציאו לראשונה את הסינגל הראשון בביצועה "La chute est lente".

ב-9 בפברואר 2017 הודיע ערוץ "France 2" כי מאקה נבחרה לייצג את צרפת באירוויזיון של אותה שנה, בקייב בירת אוקראינה, בשירה "Requiem" ("הרקוויאם"), אשר פורסם ביום ההכרזה. השיר נכתב בידי נאזים חאלד, שכתב והלחין גם את השיר שנשלח לתחרות על ידי צרפת שנה קודם לכן, בביצוע עמיר חדד. שירה של צרפת העפיל אוטומטית לגמר התחרות, כיוון שצרפת היא אחת מחמש המדינות המממנות העיקריות של האירוויזיון, ולכן אינה צריכה להשתתף קודם לכן בשלב חצי הגמר המונהג החל מהתחרות שנערכה ב-2004. השיר הוגרל להיות מבוצע כ-26 והאחרון בסדר ההופעות של מופע הגמר, שנערך ב-13 במאי, והגיע למקום ה-12.

אלבום הבכורה של הזמרת, "Ma peau aime", אשר יצא במאי 2017, לא זכה להצלחה והגיע רק למקום ה-33 במצעדי מכירות האלבומים בצרפת. בעקבות חוסר ההצלחה החליטה הזמרת לעזוב את חברת התקליטים ובנובמבר 2018 הוציאה שיר נוסף בשם ""T'es pas un homme", אשר אף הוא לא זכה להצלחה. ביולי 2017 הוציאה את השיר "Zumbaa" יחד עם זמרת אלמונית בשם לורי דרמון, אשר כתבה והלחינה את השיר.

==קישורים חיצוניים==

* 

==הערות שוליים==

קטגוריה:זמרות צרפתיות
קטגוריה:משתתפי אירוויזיון 2017
קטגוריה:נציגי צרפת באירוויזיון
קטגוריה:צרפתיות שנולדו ב-1988
ארתור: נקמתו של מלתזאר

ארתור ונקמתו של מלתזאר (באנגלית: Arthur and the Revenge of Maltazard) הוא סרט פנטזיה אמריקאי-צרפתי משנת 2009 המשלב אנימציה ממוחשבת עם לייב אקשן. הסרט בוים על ידי לוק בסון. הוא סרט המשך ל"ארתור והמינימונים".

==תקציר העלילה==
הסרט מתחיל שלוש שנים לאחר אירועי הסרט הקודם. התרגשותו של ארתור בשיאה כשמחזור הירח העשירי מגיע אל סיומו, והוא מקבל הזדמנות לחזור אל ממלכת המינימונים ולהתאחד מחדש עם הנסיכה סלניה. לאחר שעובר ארתור סדרה של אימונים קשים ומסובכים בהנחיית הבוגו מתסלאי, הוא מוכן לחזור אל המינימונים ולהתאחד איתם, אך דווקא באותו יום, לו חיכה ארתור זמן רב, אביו של ארתור מכריז על קיצור החופשה בביתה של סבתו. לפני שעוזבים ארתור והוריו, מופיע מול ארתור עכביש שמוסר לו גרגר אורז, עליו חרוטה המילה "הצילו". ארתור, שיוצא מנקודה הנחה שהקריאה לעזרה מגיעה מחבריו המינימונים, מחליט להישאר בביתה של סבתו. בעזרת הבוגו מתסלאי, ארתור מנסה להשתמש בטלסקופ כדי להיכנס אל עולמם הקטן, וכשהניסיון נכשל, הבוגו מתסלאי מציע דרך אחרת קשה ומסובכת יותר, שמצליחה להעביר את ארתור אל עולם המינימונים בעזרת גפנים עבות וענפים גמישים שעוטפים אותו, ופולטים אותו ליד בר בבעלותו של מקס המינימון. בדרכו של ארתור לבדוק מה מצבם של המינימונים, הוא משחרר בעזרת מקס את בטאמש, וכאשר הם מגיעים אל המלך, נודע להם שמלתזאר חטף את הנסיכה סלניה. מלתזאר מציב תנאים לשחרור הנסיכה, שכוללים מעבר בטוח בשבילו אל עולם בני האדם דרך הטלסקופ. ללא ברירה אחרת, נאלצים המינימונים להעביר את מלתזאר אל עולם בני האדם, ובדרכו החוצה נהרס הטלסקופ לחלוטין. לכוד בעולם המינימונים ללא דרך יציאה, ארתור נאלץ להישאר מאחור, בעוד שמלתזאר שגודלו כגודל בני האדם, מתכונן להשתלט על העולם. 

== שחקנים ומדבבים ==
=== מדבבים ===
*סלינה גומז - הנסיכה סלניה (החליפה את מדונה)
*דאג ראנד - הנסיך בטאמש (החליף את ג'ימי פאלון)
*לו ריד - הקיסר מלתזאר (החליף את דייוויד בואי)
*ג'ייסון בייטמן - הנסיך דארקוס, בנו של מלתזאר
*רוברט דה נירו - המלך סיפראט, אביהם של סלניה ובטאמש
*סנופ דוג - מקס
*הרווי קייטל - מירו

=== שחקנים ===
*פרדי היימור - ארתור
*מיה פארו - דייזי, סבתו של ארתור
*רון קרופורד - ארצ'יבלד, סבו של ארתור

==קישורים חיצוניים==
* 

* 

קטגוריה:סרטי מטרו גולדווין מאייר
קטגוריה:סרטי פנטזיה
קטגוריה:סרטי 2009
קטגוריה:סרטים מבוססי ספרים
קטגוריה:סרטים מצוירים למחצה
קטגוריה:לוק בסון
קטגוריה:סרטים צרפתיים
קטגוריה:סרטים באנגלית
קטגוריה:סרטים אמריקאיים
קטגוריה:סרטי אנימציה ממוחשבת
חצי האי האלט

חצי האי האלֶט (באנגלית: Hallett Peninsula) הוא חצי אי משולש לחוף ים רוס של ארץ ויקטוריה, במזרח אנטארקטיקה, שבאנטארקטיקה. 

צורתו של חצי האי - כיפה, 36 ק"מ אורכו, עם צוקים בגובה 1,500 מ' בצד החוף המזרחי שלו ובגובה 300 מ' בצדו המערבי. חצי האי משתרע מכף האלט אל כף ויטסטון ומתחבר ליבשה ברכס צר בין קרחון טאקר ומפרצון אדיסטו. 

קרחון האלט זורם לצד חצי האי והופך למדף קרח.

== היסטוריה ==
=== מקור השם ===
את שמו קיבל חצי האי ממשלחת הסקר הגאולוגי האנטארקטי של ניו זילנד, משום שתחנת האלט על סי בי הוק נבנתה בקצה הצפוני של חצי האי. 

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6250 חצי האי האלט] באתר הסקר הגאולוגי של ארצות הברית

האלט
דמוקרטיה חדשה

דמוקרטיה חדשה (ביוונית: Νέα Δημοκρατία; בקיצור ND) היא מפלגה שמרנית-ליברלית ביוון, שמכהנת כמפלגת השלטון. במפה הפוליטית המפלגה מוגדרת כמפלגת מרכז ימין. לאורך שנים רבות נאבקה על השלטון עם יריבתה העיקרית, התנועה הסוציאליסטית הפאן-הלנית.

המפלגה נוסדה בשנת 1974 על ידי קונסטנדינוס קרמנליס ובאותה שנה קמה ממשלת יוון הראשונה במהלך הרפובליקה ההלנית השלישית בראשותה. המפלגה היא חברה במפלגת העם האירופית ונכון לשנת 2019 היא מחזיקה ב-158 מושבים (מתוך 300) בפרלמנט ההלני ואילו בפרלמנט האירופי היא מחזיקה ב-8 מתוך 21 מושביה של יוון.

המפלגה זכתה בבחירות הכלליות ביוון בשנת 2012 והקימה ממשלה בראשותו של מנהיג המפלגה אנטוניס סמאראס. לאחר הבחירות הכלליות ביוון - ינואר 2015 המפלגה הפסידה למפלגת השמאל סיריזה ונותרה כמפלגה הגדולה ביותר באופוזיציה. עם זאת, בשנת 2015 נבחר פרוקופיס פבלופולוס ממפלגה זו כנשיא יוון, תפקיד סמלי מעיקרו.

בבחירות שנערכו ב-7 ביולי 2019, הפסיד ציפראס ומפלגתו "סיריזה" למועמד מפלגת דמוקרטיה חדשה קיריאקוס מיצוטאקיס, שהחליף אותו כראש ממשלת יוון כאשר המפלגה השיגה רוב מוחלט של 158 מושבים בפרלמנט ההלני.

== אידאולוגיות ==
מצעה של המפלגה בבחירות הכלליות ביוון בשנת 2012 כלל גלגול החובות כחלק ממשבר החוב של יוון, קיצוץ ההוצאה הציבורית ב-11.7 מיליארד אירו עד 2016 במקום עד 2013-2012 כפי שיוון הבטיחה בשנים קודמות ותמיכה בהפחתת מיסים והרחבת משך הזמן לקבלת דמי אבטלה.

== קישורים חיצוניים ==

* 

== הערות שוליים ==

2017 02
קטגוריה:יוון: מפלגות
קטגוריה:יוון: מפלגות שמרניות
קטגוריה:מפלגות שהוקמו ב-1974
מכתש בטאגייקה

מכתש בטאגייקה (ברוסית: Кратер Батагайка) הוא שקע תרמוקרסטי השוכן באזור של קפאת-עד בטייגה של מזרח סיביר ברפובליקת סאחה-יקוטיה ברוסיה, כ-10 קילומטרים דרומית-מזרחית לעיירה בטאגי (Батага́й), וכ-5 קילומטרים צפונית-מזרחית ליישוב אסה-חאייה (Эсэ-Хайя), כ-660 קילומטרים צפון צפון-מזרח מיקוטסק, בירת הרפובליקה. למכתש ההולך ומתעמק צורת ראשן, ונכון לתחילת 2016 אורכו כקילומטר ועומקו המקסימלי 86 מטרים. המכתש קרוי על שם הנהר בטאגייקה הסמוך, יובל של הנהר יאנה. השקע מכונה גם מגאסלמפ (megaslump), מאנגלית.

השקע החל להיווצר בשנות ה-60 של המאה ה-20 לאחר שבורא היער שגדל בשטח. עקב כך נחשפו פני הקרקע לשמש בקיץ, ושכבת הקרקע העליונה הלכה והתחממה. בנוסף, מלבד הצללה העצים שמרו על הקרקע מפני התחממות משום שבתהליך הדיות של העצים טפטפו מים קרים על פני הקרקע ושמרו על קור הקרקע בקיץ. החום המיס את הקרח שמתחת לשכבת הקרקע והיא שקעה ונסחפה. שכבת הקרח נחשפה ישירות לאור שמש מה שהגביר את תהליך ההתמוססות. שיטפונות ב-2008 העמיקו עוד יותר את השקע.

==קישורים חיצוניים==

* [http://www.bbc.com/earth/story/20170223-in-siberia-there-is-a-huge-crater-and-it-is-getting-bigger In Siberia there is a huge crater and it is getting bigger] מאתר ה-BBC
* [http://siberiantimes.com/science/casestudy/news/n0678-200000-year-old-soil-found-at-mysterious-crater-a-gate-to-the-subterranean-world 200,000 year old soil found at mysterious crater, a 'gate to the subterranean world']
* 

==הערות שוליים==

בטאגייקה
קטגוריה:סאחה: גאוגרפיה
פרנסיסקו מסיאס נגמה

פרנסיסקו מסיאס נגמה (בספרדית: Francisco Macías Nguema; 1 בינואר 1924 – 29 בספטמבר 1979) היה נשיאה הראשון של גינאה המשוונית, משנת 1968 עד הפלתו בשנת 1979. נחשב אחד הדיקטטורים האכזריים והמושחתים ביותר בהיסטוריה של אפריקה המודרנית, ואף זכה לכינוי "נירון השחור"

עם בחירתו לנשיא בשנת 1971, לקח מסיאס נגמה לעצמו סמכויות נרחבות. ביולי 1972 העביר סעיף בחוקה המגדיר אותו כנשיא לכל החיים. בשנת 1973, סמכויותיו במדינה הפכו למוחלטות. הוא שינה את שמו של האי פרננדו פו לשם 'מסיאס נגמה ביוגו' על שם עצמו. הוא שלט בשידורי הרדיו ובעיתונות, ואסר את נסיעותיהם של תושבי המדינה לחו"ל. בשנים 1975–1977, היו במדינה מעצרי שווא רבים, והוצאות להורג ללא משפט, אשר הביאו למחאות מצד מנהיגי העולם, ומצד ארגון זכויות האדם אמנסטי אינטרנשיונל. בתקופה זו החלה עזיבה המונית של אזרחי גינאה המשוונית, ובשנת 1976 ממשלת ניגריה, החזירה למולדתם את אזרחיה שהיגרו לגינאה המשוונית, כדי לעבוד במטעי הקפה שלה.

תלוי במקור, במהלך שלטונו נרצחו בין 50,000 ל -80,000 מתוך 300,000 עד 400,000 אנשים שחיו אז במדינה באותה תקופה. הוא הושווה לפול פוט בגלל האופי האלים, הבלתי צפוי והאנטי-אינטלקטואלי של ממשלתו.

בספטמבר 1979 הודח נגמה על ידי אחיינו לוטננט קולונל תיאודורו אוביאנג נגמה מבאסוגו. ב-29 בחודש הוא הוצא להורג.

==קישורים חיצוניים==

* [https://www.youtube.com/watch?v=Ww2z2zPNXCA הרודן שנהג להתמסטל וחירב את המדינה שלו | פרק בסדרה "הדיקטטורים"], כאן 11, יוטיוב.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי גינאה המשוונית
קטגוריה:גינאה המשוונית: אישים
קטגוריה:ילידי 1924
קטגוריה:נפטרים ב-1979
קטגוריה:שליטי ארצות שהוצאו להורג
אלכסיי גרנובסקי

אלכסיי גרנובסקי (1890 מוסקבה - 11 במרץ 1937 פריז) היה במאי תיאטרון יהודי סובייטי.

==קורות חיים==
גרנובסקי נולד במוסקבה בשם אברהם אזרך, אביו היה סוחר מהגילדה הראשונה ולכן הותר לו להתגורר מחוץ לתחום המושב. הוא גדל בריגה, ב-1911 הוא סיים לימודים בבית ספר לאמנויות הבמה בסנקט פטרבורג, לאחר מכן למד במשך שנתיים באקדמיה לתיאטרון במינכן, שם הוא התמחה אצל מקס ריינהרדט שהשפיע עליו רבות.

ב-1914 הוא ביים את המחזה הראשון שלו בתיאטרון ריגה החדש. גרנובסקי השתתף במלחמת העולם הראשונה, לאחר חזרתו מהחזית ב-1917 הוא נסע לשוודיה ולמד שם בימוי. ב-1918 הוא הגיע לפטרוגרד וצוות העובדים של תיאטרון הטרגדיה שזה עתה הוקם על ידי שחקן רוסי וסובייטי נודע יורי יורייב. המחזה הראשון שהוצג בתיאטרון היה אדיפוס המלך בבימויו של גרנובסקי, אך פעילות התיאטרון הופסקה זמן קצר לאחר מכן בגלל המלחמה. ב-1919 יורייב השתתף בהקמתו של תיאטרון הדרמה הגדול, ואילו גרנובסקי הקים תיאטרון יהודי בפטרוגרד. ב-1920 התיאטרון עבר למוסקבה ועל בסיסו ב-1921 הוקם התיאטרון היהודי הממלכתי. ההצגה הראשונה של התיאטרון הייתה "ערבו של שלום-עליכם", בין השחקנים הבולטים של ההצגה היו שלמה מיכאלס ובנימין זוסקין שהפכו יותר מאוחר לשחקני המפתח של התיאטרון.

עד 1928 גרנובסקי היה המנהל האמנותי של התיאטרון ובמאי ההצגות הבולטות שלו. התיאטרון נדד עם הצגותיו בברית המועצות ובחו"ל. ב-1928 הוא לא חזר מאחת הנסיעות האלו והחליט להשתקע ברפובליקת ויימאר. בגרמניה הוא החל לעבוד בקולנוע ושיתף פעולה עם מהגרים רוסים נוספים, בין היתר לאו לניה, הוא ביים שני סרטים בגרמניה לפני שעזב לפריז. בפריז הוא המשיך את עבודתו הקולנועית ועבד על מספר סרטים.

הוא נפטר בעוני בפריז ב-1937.

==קישורים חיצוניים==

קטגוריה:במאי תיאטרון יהודים רוסים
קטגוריה:במאי קולנוע יהודים רוסים
קטגוריה:מהגרים מרוסיה לצרפת
קטגוריה:יהודים לטבים
קטגוריה:סובייטים שנולדו ב-1890
קטגוריה:סובייטים שנפטרו ב-1937
משה רפס

משה רפס (1883 וילנה - 1942 גולאג) היה פוליטיקאי יהודי סובייטי ופעיל הבונד ויבסקציה. היה חבר המפלגה הקומוניסטית של ברית המועצות מ-1919. הוא היה עורך של מספר עיתונים יידיים.

==קורות חיים==
רפס נולד בווילנה, אביו היה סוחר יין. הוא קיבל חינוך מסורתי, למד בתלמוד תורה ולאחר מכן בבית ספר יסודי רוסי. הוא הצטרף אל הבונד עוד בהיותו נער. לראשונה הוא נעצר ב-1903 ושהה בבית הסוהר חצי שנה ושוחרר בערבות של אלף רובל. בין 1906–1913 הוא עסק בתעמולה בין פועלים יהודיים של הומל ווילנה. ב-1905 הוא השתתף בוועידה החמישית של מפלגת הפועלים הסוציאל-דמוקרטית הרוסית בלונדון, ב-1910 בוועידה השמינית של הבונד בלביב. שנתיים מאוחר יותר בוועידה התשיעית הוא נבחר למועצה המרכזית של הבונד. באפריל 1911 הוא היה נציגה של וילנה בוועידתה של חברת מרבי השכלה שם קידם את היידיש כשפת ההוראה בבתי ספר יהודיים עממיים.

הוא נעצר שוב ב-1913 ונשלח לצפון, אך הצליח להימלט והגיע לסנקט-פטרבורג, שם המשיך את פעילותו המפלגתית תחת שם העט ל. וייסנברג. בזמן מלחמת העולם הראשונה היה חלק מקבוצת סוציאל-דמוקרטים שרצו בניצחונה של רוסיה במלחמה, יחד עם הנריק ארליך הם היו חברי מועצה צבאית-תעשייתית שנוצרה לצורך הספקת צרכים צבאיים. בינואר 1916 הוא עמד בראש משלחת הבונד בוועידה של אורט. באמצע 1916 הוא נאסר ושוחרר רק לאחר מהפכת 1917. הוא היה נציגה של הבונד באספה המכוננת הרוסית. הוא היה אחד המארגנים של הוועדה הכלל-ארצית של יהדות רוסיה. הוא נשלח על ידי הבונד לקייב כדי לעמוד בראש נציגות התנועה במקום, כנציג התנועה הוא היה חבר הממשלה האוקראינית. הוא תמך בהתנגדות לבולשביקים, אך עם הזמן הפך לאחד מתומכיה של התנועה ונכנס לוויכוחים עם המנשביקים וגרם לפיצול בבונד וב-1 במרץ 1919 הכריז על הקמתו של קאמבונד. באותה שנה הוקם קאמפארבאנד ורפס עמד בראשו, כמו כן הוא החל לעסוק בתעמולה כנגד ארגונים יהודיים אחרים והאשים אותם בציונות ולאומנות. הוא עמד בראש ארגון החיסול של אותם ארגונים יהודיים. באוגוסט 1919 קאמפארבאנד הצטרף אל המפלגה הקומוניסטית של אוקראינה. הוא השתתף בוועידה השלישית של היבסקציה, מצד אחד הוא התנגד לחיסולה המיידי של היבסקציה, כיוון שהיה לה תפקיד חשוב ברחוב היהודי, אך מצד שני הוא התנגד גם להפיכת היבסקציה לארגון אוטונומי, לדעתו הארגון חייב היה להיות יותר מעורב במפלגה הכלל-ארצית. לאחר מכן רפס נטש כל פעילות יהודית.

ב-1920, במהלך המלחמה הפולנית-סובייטית הוא נשלח לווילנה שם פיקח על פינוי חברי המפלגה והממשלה מהעיר. יותר מאוחר הוא עבד בשירות החוץ של ברית המועצות ובין השנים 1926–1927 הוא עבד בסין. בין השנים 1927 - 1928 הוא ניהל את המחלקה הבינלאומית של הסוכנות הטלגרף הרוסית. לאחר מכן עבד בתעשיית הקולנוע הסובייטית. רפס היה חבר מערכת וערך מספר כתבי עת ועיתונים ביידיש, כמו כן הוא כתב מספר ספרים, בין היתר כתב ספר על תולדות הבונד שיצא לאור בקייב בחמישה כרכים בשנת 1929.

במאי 1938 הוא נעצר ונשפט לעשר שנים ב-1940. נפטר בגולאג ב-1942.

==קישורים חיצוניים==
* הלל קזובסקי, 
* 

==הערות שוליים==

קטגוריה:פוליטיקאים יהודים ליטאים
קטגוריה:פוליטיקאים יהודים רוסים
קטגוריה:פוליטיקאים יהודים סובייטים
קטגוריה:בונדיסטים
קטגוריה:אסירי גולאג
קטגוריה:פוליטיקאים יהודים אוקראינים
קטגוריה:יהודים חברי הפרלמנט הרוסי
קטגוריה:ילידי 1883
קטגוריה:נפטרים ב-1942
מחברת לוזיה

250px
מחברת לוּזְיֶה היא רשימה של 913 ילדים שעלו ב-1945 מסוריה במסגרת מבצע האלף. את הרשימה הכין מנחם לוזיה מקיבוץ אפיקים שהיה פעיל במוסד לעלייה ב' והיה שותף בהעלאת אותם ילדים ארצה. המחברת היא מקור חשוב למחקר על העלייה הבלתי לגלית לפני קום המדינה.

== רקע ==
במהלך שנות השלושים ושנות הארבעים סייעו פעילי עליה ליהודים תושבי סוריה להשיג אישורי עליה (סרטיפיקט) ולעלות, בזרם איטי, ארצה. לאחר סיום מלחמת העולם הראשונה התחזקו הרוחות הלאומניות בסוריה דבר שהביא לצמצום מתן אישורי העלייה. הועלה חשש לגורל יהודי מדינה זאת ולכן, ב-1945, הורתה הנהגת היישוב למוסד לעלייה ב' להאיץ את קצב הוצאת היהודים מסוריה גם בצורה לא חוקית. בשלב ראשון הוחלט על העלאה של הילדים וזאת במסגרת של מבצע שנקרא "מבצע האלף" שנתמך על ידי ארגון עליית הנוער. ראשי המבצע היו נפתלי גולומב, עקיבא פיינשטיין ויעקב אבידוב ובמהלכו הועברו ארצה, בדרך היבשה, כ-1300 ילדים שפוזרו ב-61 קיבוצים ו-21 מושבים בארץ.

== ההיסטוריה של המחברת ==
אחד הפעילים במבצע היה מנחם לוזיה. מנחם נולד ב-1910 בדמשק, עלה ארצה ב-1931 והתיישב בקיבוץ אפיקים. מנחם היה זה שקלט את הילדים שהגיעו והקפיד לרשום את פרטיהם במחברת אישית. מתאריך 3 במאי 1945 עד 25 בדצמבר 1945 רשם במחברת 913 ילדים. מתוך דאגה לילדים המשיך מנחם לעקוב אחריהם ולרשום מידע על מעבר של ילדים בין יישובים. המחברת נשמרה ברשות בעליה עד לקראת פטירתו ב-1997 אז העביר אותה לילדיו. לאחר פטירתו הסכימו אלו לפרסם את תוכן המחברת והיסטוריונים העלו את הרשומות לאינטרנט.

== מבנה הנתונים במחברת ==
המידע על הילדים כלל את הנתונים הבאים:
* שם משפחה
* שם פרטי
* שם האב
* גיל הילד
* תאריך הגעה
* נועד ליישוב
* הגיע ליישוב
* הערות

== הערך ההיסטורי של המחברת ==
חשיפת המחברת לציבור עזרה לילדים שנרשמו בה למצוא ילדים נוספים שהגיעו איתם. כמו כן נחשף במחברת הקשר האישי של אנשים ידועים או קרובי משפחתם (למשל אימו של גבי אשכנזי, משפחתו של ישראל חסון, חה"כ יצחק גלנטי ועוד).

== ראו גם ==
* העפלה מארצות המזרח

== קישורים חיצוניים ==
* קרני עם-עד, [https://web.archive.org/web/20140430014501/http://www.kibbutz.org.il/itonut/2008/hakibutz/080418_askenazy.htm יציאת סוריה], ידיעות הקיבוץ, 18 באפריל 2008
* [https://web.archive.org/web/20211128211237/http://www.wikigenia.org.il/index.php?title=מחברת_לוזיה מחברת לוזיה], אתר ויקיגניה (אורכב)
* 
* 
* 
* [https://web.archive.org/web/20170225205621/http://www.misham.org/uploads/Magazines/Magazine5/magazine5_23_34.pdf מנחם ושושנה לוזיה], האתר של ארגון יוצאי דמשק
* 
* 
* 

== הערות שוליים ==

קטגוריה:ההעפלה
ארתור 3: מלחמת שני העולמות

ארתור 3: מלחמת שני העולמות (באנגלית: Arthur 3: The War of the Two Worlds) הוא הסרט השלישי והאחרון בסדרת הסרטים של לוק בסון "ארתור והמינימונים". זהו סרט המשך ל"ארתור: נקמתו של מלתזאר".

==תקציר העלילה==
עלילת הסרט השלישי היא המשך ישיר של הסרט השני. מלתזר הרשע לקח את מקומו של ארתור במסע חזרה אל עולם בני האדם ועכשיו הוא בגודל אנושי ובגובה של מעל 2 מטר. כעת מלתזר מתכוון להקים צבא משלו ולהשתלט על העולם. ארתור, סלניה ובטאמש, בגודל מינימוני של 2 מילימטר, צרכים למצוא תוכנית חדשה לעצור את מלתזר מלהשתלט על העולם. דארקוס, בנו של מלתזר, חוזר להשמיד את המינימונים ורוצה לחבור לאביו בהשתלטות על העולם. במאמצים ספורים הוא משנה את דעתו ועובר לצד של הטובים. ארתור, שחוזר להיות בן אדם ונפרד מהמינימונים. לאחר מכן, כשמלתזאר תוקף את העיר והורס אותה בעזרת חייליו, ארתור נעצר ונהפך להיות שוב קטן, זאת על ידי דבורה שבאטמש וסלניה רכבו עליה. בסצנת הסיום של הסרט דארקוס שר עם החיילים שיר סיום.

== שחקנים ומדבבים ==
=== מדבבים ===
*סלינה גומז - הנסיכה סלניה
*דאג ראנד - הנסיך בטאמש
*לו ריד - הקיסר מלתזאר
*ג'ייסון בייטמן - הנסיך דארקוס, בנו של מלתזאר
*רוברט דה נירו - המלך סיפראט, אביהם של סלניה ובטאמש
*הרווי קייטל - מירו

=== שחקנים ===
*פרדי היימור - ארתור
*מיה פארו - דייזי, סבתו של ארתור
*רון קרופורד - ארצ'יבלד, סבו של ארתור

==קישורים חיצוניים==
* 

* 

קטגוריה:לוק בסון
קטגוריה:סרטי 2010
קטגוריה:סרטי אנימציה ממוחשבת
קטגוריה:סרטי מטרו גולדווין מאייר
קטגוריה:סרטי פנטזיה
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטים מצוירים למחצה
קטגוריה:סרטים צרפתיים
קימקו

קימקו Xciting, משנת 2007
קימקו (KYMCO - Kwang Yang Motor Company ר"ת "חברת המנועים קואנג יאנג"), היא חברה טאיוואנית ליצור מנועים, קטנועים, אופנועים, רכבי שטח קטנים וכלי רכב חשמליים קטנים.

==היסטוריה==
החברה נוסדה בשנת 1963 במטרה לייצר חלקי רכב עבור חברת הונדה היפנית שהחזיקה כרבע ממניות החברה. בשנת 1970 בנתה החברה את הקטנוע הראשון מתוצרתה. בשנת 1992 החלה בשיווק הקטנועים מתוצרתה תחת המותג "קימקו" כאשר כל תהליך המחקר והפיתוח נעשה על ידה באופן עצמאי. בשנת 2003 מכרה הונדה את כל החזקותיה בחברת קימקו.

משנת 2008 מקיימת חברת קימקו שיתוף פעולה הדוק עם קונצרן ב.מ.וו ומשמשת כספקית המנועים עבור הדגם G450 X של אופנועי השטח שלה. המנוע בן שני הצילינדרים בנפח 647 סמ"ק מתוצרת קימקו משמש גם בדגמים C 650 GT ו- C 600 Sport של ב.מ.וו, וכמנוע עזר עבור דגם הרכב ההיברידי שלה, ה-i3. בשנת 2013 הודיעה חברת קוואסקי כי הדגמים חדשים של קטנועים מתוצרתה ה-J300 וה- J125 מיוצרים בשותפות עם קימקו על בסיס קטנועים שלה, ולמעשה המדובר בדגמים זהים. בשנת 2016 הכריזה חברת קימקו על דגם AK550 קטנוע גדול ומפואר, כמתחרה ישיר של דגם הבורגמן של סוזוקי וה-TMax של ימאהה.

==פעילות עסקית==
קבוצת קימקו היא יצרן הקטנועים הגדול ביותר בטאיוואן והחמישית בגודלה בעולם. החברה מייצרת מגוון רחב ביותר של כלים דו-גלגליים קטנים בנפחי מנוע שבין 50 סמ"ק ועד 700 סמ"ק וטרקטורונים בנפח מנוע של עד 750 סמ"ק. עיצוב הכלים כולל עיצובים מודרניים שבהם משולבים מכלולים מכניים בטכנולוגיה מתקדמת, אך גם כלים בעלי עיצוב "רטרו". בנוסף לכך מפתחת ומייצרת החברה מגוון גדול של כלי רכב חשמליים, כיסאות גלגלים ממונעים, אופניים חשמליים לרכיבת כביש ושטח ועוסקת בפיתוח של טכנולוגיות מתקדמות בתחום החומרים ומערכות הנעה ותמסורת. החברה מנהלת במקביל גם פעילות מימון ופיננסים ענפה.

המשרד הראשי והמפעל העיקרי של קימקו ממוקמים מאז הקמתה בעיר קאוסיונג (Kaohsiung) שהיא העיר השנייה בגודלה בטאיוואן ומשתרעים על שטח של כ-188 אלף מטרים רבועים. נכון לשנת 2016 בחברה מועסקים כ-4,000 עובדים, מהם כ-2,500 בטאיוואן עצמה ובהם 500 אנשי מחקר ופיתוח, והשאר במפעלי החברה בעולם. כלי הרכב מתוצרת החברה נמכרים ב-102 מדינות ברחבי העולם. לחברה יש מפעלי הרכבה ויצור גם באינדונזיה, וייטנאם וסין. חברת קימקו הקימה חברות בנות ליצור והפצה של כלי רכב מתוצרתה במדינות שונות ברחבי העולם ובין היתר בארצות הברית, אוסטרליה, וגרמניה.

חברת קימקו מייצרת כ-570,000 כלים בשנה. מכירות החברה בשנת 2016 עמדו על כ-1.3 מיליארד דולר אמריקני, כאשר כ-7% מהם הושקעו בחזרה בפעילות מחקר ופיתוח על מנת לשמר את מעמדה כגורם מוביל בתחומי פעילותה. קימקו מחזיקה בנתח שוק של למעלה מ-40% בטאיוואן ומובילה במכירות במקטעי ההתמחות שלה, בספרד ובאיטליה. בתחום הטרקטורונים מחזיקה קימקו במקום הראשון במכירות בגרמניה ובצרפת. כ-50% מרווחי החברה נובעים מפעילותה הבינלאומית.

בישראל מיוצגת החברה על ידי חברת עופר-אבניר, ונכון לשנת 2018, הקטנוע מדגם "מובי" בנפח 125 סמ"ק מתוצרת החברה, הוא כלי הרכב הדו-גלגלי הנמכר ביותר בישראל.

==קישורים חיצוניים==

* 

* [https://www.oferavnir.co.il/ אתר האינטרנט הרשמי] של עופר אבניר

==הערות שוליים==

קטגוריה:יצרני אופנועים
קטגוריה:חברות טאיוואניות
נסימה סייפי

נסימה סייפי (נולדה ב-29 באוקטובר 1988) היא אתלטית פאראלימפית מאלג'יריה המתמחה בזריקת דיסקוס ובהדיפת כדור ברזל. היא אלופה פאראלימפיית (לונדון 2012 וריו דה ז'ניירו 2016) בעלת בשתי מדליות זהב, ו-3 פעמים ברציפות אלופת העולם (2011–2015) בזריקת דיסקוס.

== ביוגרפיה ==
סייפי נולדה במילה, אלג'יריה ב-1988. כשנולדה הייתה שלמת-גוף, אך בעקבות פגיעה ממכונית נקטעה רגלה השמאלית ב-1998. אביה עודד אותה לפתח קריירה באתלטיקה. היא הצטרפה למועדון ספורט לנכים, והחלה אימונים.

באליפות העולם באתלטיקה לנכים שנערכה באסן הולנד בשנת 2006 סיימה סייפי פעמיים במקום חמישי, בזריקת דיסקוס ובהדיפת כדור ברזל.

במשחקים הפאראלימפיים בייג'ינג (2008) סיימה סייפי במקום רביעי בזריקת דיסקוס בתוצאה של 34.09 מטר ובמקום עשירי בהדיפת כדור ברזל בתוצאה של 8.49 מטר.

===אלופה עולם===
הצלחתה הבין-לאומית הגיעה באליפות העולם שנערכה בקרייסטצ'רץ', ניו זילנד בשנת 2011 לאחר שזכתה במדליית זהב בזריקת דיסקוס בתוצאה של 40.99 מטר.

===אלופה פאראלימפית===
במשחקים הפאראלימפיים לונדון (2012) זכתה סייפי במדליית זהב בזריקת דיסקוס בתוצאה של 40.34 מטר.

באליפות העולם שנערכה בליון, צרפת בשנת 2013 זכתה סייפי בשתי מדליות, זהב וארד. מדליית זהב בזריקת דיסקוס ובכך הגנה על תוארה ובמדליית ארד בהדיפת כדור ברזל. 

באליפות העולם שנערכה בדוחה בשנת 2015 היא זכתה פעם שלישית ברציפות במדליית זהב, בזריקת דיסקוס בתוצאה של 34.31 מטר.

במשחקים הפאראלימפיים ריו דה ז'ניירו (2016) זכתה בשתי מדליות, זהב וכסף. מדליית זהב, בזריקת דיסקוס בתוצאה של 33.33 מטר. מדליית כסף בהדיפת כדור ברזל בתוצאה של 10.77 מטר, המדליה הפאראלימפית הראשונה שלה בענף זה.

== ראו גם ==
* אלג'יריה במשחקים הפאראלימפיים

== הערות שוליים==

קטגוריה:אתלטיות אלג'יראיות
קטגוריה:אלופות פאראלימפיות
קטגוריה:אתלטיות במשחקים הפאראלימפיים בייג'ינג (2008)
קטגוריה:אתלטיות במשחקים הפאראלימפיים לונדון (2012)
קטגוריה:אתלטיות במשחקים הפאראלימפיים ריו דה ז'ניירו (2016)
קטגוריה:ילידות 1988
TRAPPIST-1f

TRAPPIST-1f הוא כוכב לכת סלעי במערכתו של הכוכב TRAPPIST-1, כוכב הלכת נמצא באזור ישיב יחד עם שני כוכבי לכת נוספים במערכת - E ו־D. כוכב הלכת ממוקם 39.13 שנות אור מכדור הארץ בקבוצת הכוכבים דלי. כוכב הלכת התגלה דרך טלסקופ החלל שפיצר ב־22 בפברואר 2017 כחלק מתגלית מערכת השמש כולה.

הכוכב הוא השלישי בגודלו במערכת השמש ואורך השנה בו עומד על 9 ימים בלבד.

==לקריאה נוספת==
* 

==קישורים חיצוניים==

* 

== הערות שוליים ==

קטגוריה:כוכבי לכת
קטגוריה:כוכבי לכת חוץ-שמשיים
תעלומה באחוזת פמברלי

תעלומה באחוזת פמברלי (באנגלית: Death Comes to Pemberley) היא מיני-סדרה בריטית בת שלושה חלקים המבוססת על רומן באותו שם מאת הסופרת פ.ד. ג'יימס. העלילה נסובה סביב תעלומת רצח והדמויות לקוחות מהספר "גאווה ודעה קדומה" מאת ג'יין אוסטן.

הסדרה שודרה לראשונה ב-26 עד 28 בדצמבר 2013 בערוץ BBC One. בישראל שודרה הסדרה גם בשם "מוות בפמברלי".

==תקציר עלילה==
אוקטובר 1803, שש שנים אחרי נישואיהם של מר דארסי ואליזבת' בנט, כפי שסופר ב"גאווה ודעה קדומה". ערב אחד, ג'ורג' ויקהאם ואשתו לידיה (אחותה של אליזבת') בדרכם לנשף באחוזת פמברלי, ואיתם נמצא קפטן דני. ויקהאם ודני מתווכחים, שניהם עוזבים את הכרכרה בזעם, ונעלמים בתוך היער. לפתע שומעת לידיה שתי יריות, ומאיצה לרכב להגיע לפמברלי. כשנודע הדבר לדארסי הוא משגר משלחת חיפוש. ויקהאם מתגלה ביער כשהוא רוכן בהיסטריה מעל גופתו של דני, ומאשים את עצמו ברצח. בסוף מתברר שבנה של לואיזה (המאהבת של וויקהם) הרג אותו בטעות כי חשב שהוא מישהו אחר. גורג'יניה מתחתנת עם בחיר ליבה.

==צוות השחקנים==

==הפקה==
;ליהוק
ב-18 ביוני 2013 פורסמו שמות השחקנים. המלהק היה גארי דייווי. השחקן טום וורד המגלם את קולונל פיצוויליאם הוא היחיד בקאסט שהשתתף בעבר בעיבוד של "גאווה ודעה קדומה". הוא שיחק בתפקיד לוטננט צ'מברלין במיני-סדרה "גאווה ודעה קדומה" משנת 1995.

;צילומים
צילומי הסדרה החלו ביוני 2013 באתרים ביורקשייר ובדרבישייר. צילומי החוץ של פמברלי נערכו בצ'אטסוורת' האוס בדרבישייר. צילומי הפנים נערכו בחדרים בצ'אטסוורת' האוס, בטירת הווארד ובהרווד האוס, שניהם ביורקשייר. אתרים נוספים שבהם נערכו צילומים היו אתרי מורשת כגון Hardcastle Crags, מנזר פאונטיינז, הפארק המלכותי סטאדלי ו-Treasurer's House. צילומי המשפט נערכו בבניין העירייה בעיר בוורלי. עבור סצנת התלייה נבנה במיוחד גרדום מחוץ ליורק קראון קורט. ויקהאם מגיח מהשער של בית הסוהר הישן שבמוזיאון יורק.

==קבלה וביקורת==
בעיתון הגרדיאן תואר הפרק הראשון כמי שמכבד את המקור הספרותי של אוסטן, אבל "עם זאת אינו חושש להתבלט ולהיות דבר שונה לגמרי". הסדרה תוארה כפגישה של אגאתה כריסטי עם הסדרה "רציחות במידסומר". בביקורת מאוחרת יותר בגרדיאן נכתב שהסדרה היא "טלוויזיה מושלמת לחג המולד". לינה טלבוט שיבחה באינדפנדנט את הליהוק של מר וגברת בנט.

==קישורים חיצוניים==
* 

* [http://www.bbc.co.uk/programmes/p01mqkm5 "תעלומה באחוזת פמברלי"] באתר ה-BBC
* 
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:סרטים בריטיים מבוססי ספרים
ריאד אגבריה

ריאד אגבאריה (נולד ב-1959) הוא פרופסור לפרמקולוגיה, יועץ הרקטור לענייני סטודנטים ערבים אוניברסיטת בן-גוריון בנגב. מייסד פרויקט "ניצני רפואה" מטעם אוניברסיטת אוניברסיטת בן-גוריון בנגב. לשעבר מנהל בית הספר לרוקחות בפקולטה למדעי הבריאות באוניברסיטת בן-גוריון בנגב. ערבי-ישראלי מוסלמי.

==ביוגרפיה==
אגבריה, יליד אום אל-פחם, עבר בשנת 1980 עבר לבאר שבע ועבד בה כבנאי. סיים את הדוקטורט שלו בשנת 1990, בפרמקולוגיה קלינית בפקולטה למדעי הבריאות של אוניברסיטת בן-גוריון בנגב.
 בין השנים 1990–1994 התמחה במכון הלאומי למדעי הבריאות של ארצות הברית, ביתזדא, מיראלנד, בפיתוח תרופות לסרטן ואיידס.
 הצטרף לסגל אוניברסיטת בן-גוריון בנגב בשנת 1998. יזם ומנהל בהתנדבות את פרויקט "ניצני רפואה במדבר", תוכנית העשרה והכנה ללימודי מקצועות הרפואה בקרב תלמידים בדואיים ועיירות פיתוח בנגב. יזם והיה מעורב בפרויקטים חברתיים נוספים לקידום אוכלוסיות ממגזר המיעוטים.
 בשנת 2012 מונה ליועץ הרקטור לענייני סטודנטים ערבים באוניברסיטת בן-גוריון בנגב.

==פרסים והוקרה==
* אות הוקרה מטעם תנועת אומ"ץ (2014)
* תואר "יקיר הסתדרות הרוקחים בישראל" "על תרומתו יוצאת הדופן ורבת השנים לרוקחות הקהילתית בישראל" (2016).

==קישורים חיצוניים==
* [http://fohs.bgu.ac.il/research/profileBrief.aspx?id=jMdMjrdu#Top העמוד של ריאד אגבאריה], באתר אוניברסיטת בן-גוריון בנגב 
* [http://a-list.org.il/profile-page/211 הפרופיל של ריאד אגבאריה], באתר A-List
* 
* 
* 

==הערות שוליים==

קטגוריה:ערבים ישראלים
קטגוריה:מוסלמים
קטגוריה:אום אל-פחם: אישים
קטגוריה:בעלי תואר דוקטור מאוניברסיטת בן-גוריון בנגב
קטגוריה:פרמקולוגים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:חוקרי סרטן ישראלים
קטגוריה:חוקרי איידס ישראלים
קטגוריה:מדענים ערבים
קטגוריה:יועצים ישראלים
קטגוריה:זוכי פרסים ישראליים
קטגוריה:פעילים חברתיים ישראלים
קטגוריה:ישראלים שנולדו ב-1959
סקי קרוס

מתחרים בסקי קרוס
סקי קרוס (באנגלית: Ski cross) הוא סוג של תחרות סקי מסוג סקי בסגנון חופשי (באנגלית: freestyle skiing).

הסקי מתבצע מלמעלה עד למטה וכולל במהלך המסלול גם רמפות קפיצות וסיבובים חדים. כל מקצה כולל 3 או 4 גולשים אשר מוזנקים בו זמנית. כל מתחרה לובש בנוסף לחליפת סקי הרגילה גם אפודה בצבע שונה: אדום, צהוב, כחול וירוק, במידה ויש רק שלושה מתמודדים אין אפודה צהובה. שני הראשונים המגיעים לקו הסיום בכל מקצה מעפילים לשלב הבא של התחרות עד לתחרות הגמר. ארבעת המפסידים בשלבי חצי הגמר מתחרים ב"גמר קטן" לקביעת מקומות 5–8.

תחרויות הסקי קרוס נכנסו כענף רשמי למשחקי החורף האולימפיים החל מאולימפיאדת ונקובר (2010).
==קישורים חיצוניים==

קטגוריה:סקי
קטגוריה:ספורט אולימפי
קטגוריה:ספורט אתגרי
מאט ריבס

מת'יו ג'ורג' "מאט" ריבס (; נולד ב-9 במאי 1967) הוא תסריטאי, מפיק ובמאי אמריקאי.
==קריירה==
ריבס החל את הקריירה שלו כתסריטאי וכתב את התסריט לסרטי אימה שונים. הוא ביים והפיק סדרות טלוויזיה שונות. סרט הביכורים הראשון שלו כבמאי היה סרט הדרמה "על חברים ולוויה אחת" משנת 1996, אם כי עיקר פרסומו בא לו מבימוי סרט האימה "קלוברפילד" שהופק בשיתוף פעולה עם ג'יי ג'יי אברהמס. לאחר מכן ביים את סרט האימה "תן לי להיכנס" בכיכובם של קלואי גרייס מורץ וקודי סמית'-מקפי משנת 2010.

בשנת 2014 ביים את "כוכב הקופים: השחר" שזכה להצלחה רבה ולאחריו ביים גם את סרט ההמשך "כוכב הקופים: המלחמה" משנת 2017.

בפברואר 2017 הצטרף ליקום הקולנועי של DC כשנשכר על ידי אולפני האחים וורנר לביים את סרט גיבורי העל "באטמן" בכיכובו של בן אפלק שתוכנן לצאת לאקרנים בשנת 2021. ריבס קיבל לידיו את מושכות הבימוי על הסרט לאחר שבן אפלק (שהיה אמור לביים את הסרט מלכתחילה) פרש מעבודת הבימוי והתמקד במשחק ובכתיבת התסריט לסרט "באטמן". ריבס נשקל כאופציה לביים את הסרט וההצעה הוגשה לו רשמית בפברואר 2017. ב-2019 נודע שאפלק לא ישתף פעולה עם הפקת הסרט וריבס ליהק את רוברט פטינסון במקומו לתפקיד באטמן. הסרט באטמן יצא לאקרנים בשנת 2022.

==חייו האישיים==
ריבס נשוי למלינדה וונג, אנימטורית לשעבר, ולהם יש בן.

==פילמוגרפיה קולנועית==
{| class="wikitable"
|-
! שנה
! סרט
! בימוי
! הפקה
! תסריט
! משחק
|-
| 1995
| תחת מצור 2: הצד האפל
| 
| 
| <center></center> 
|
|-
| 1996
| על חברים ולוויה אחת
| <center></center> 
| 
| <center></center> 
|
|-
| 2000
| רחובות מושחתים
|
| 
| <center></center> 
|
|-
| 2008
| קלוברפילד
| <center></center> 
|
|
| <center></center> 
|-
| 2010
| תן לי להיכנס
| <center></center> 
|
| <center></center> 
|
|-
| 2014
| כוכב הקופים: השחר
| <center></center> 
|
| <center></center> 
|
|-
| 2016
| דרך קלוברפילד 10
|
| <center></center> 
|
|
|-
| 2017
| כוכב הקופים: המלחמה
| <center></center> 
|
| <center></center> 
|
|-
| 2022
| באטמן
| <center></center> 
| <center></center> 
|
|
|-
| 2024
| הפינגווין
| <center></center> 
| <center></center> 
|
|
|-
| 2024
| Batman: Caped Crusader
|
| <center></center> 
|
|
|-
| 2026
| באטמן – חלק 2
| <center></center> 
| <center></center> 
|
|
|}

==קישורים חיצוניים==

== הערות שוליים ==

קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:מפיקי קולנוע אמריקאים
קטגוריה:תסריטאי טלוויזיה אמריקאים
*
קטגוריה:אמריקאים שנולדו ב-1966
Too Good

Too Good (בעברית: יותר מדי טוב) הוא שיר של הראפר הקנדי דרייק בהשתתפות הזמרת הברבדית ריהאנה מתוך אלבום האולפן הרביעי שלו Views. השיר יצא ב-26 ביולי 2016, כסינגל החמישי והאחרון מתוך האלבום.

השיר זכה להצלחה במצעדים והגיע למקום ה-9 בקנדה, למקום ה-3 בבריטניה, ולמקום ה-14 במצעד הפזמונים האמריקאי בילבורד הוט 100.

== רקע וכתיבה ==
השיר נכתב על ידי ריהאנה ודרייק, והופק על ידי סופה דאפס ובידאי. השיר יצא כשיתוף הפעולה הרביעי של השניים, כאשר הקודמים היו "What's My Name?", "Work", ו-"Take Care", שזכו להצלחה עולמית.

עם השיר הופיעו השניים מספר פעמים, ובין היתר שרו אותו בהופעה משותפת.

== מיקומי שיא ==
השיר זכה להצלחה עולמית ובשיאו הגיע אל המקום ה-14 במצעד הבילבורד הוט 100.

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)<ref></ref>
|פלטינה 5×
|5,000,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי דרייק
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:שירי דאנסהול
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת OVO סאונד
Sledgehammer (שיר של ריהאנה)

Sledgehammer (בעברית: פטיש) הוא שיר שהוקלט על ידי הזמרת הברבדית ריהאנה. הוא יצא ב-27 ביוני 2016 כסינגל לקידום הסרט "סטארטרק: אל האינסוף". השיר מתנגן בסצנת הקרדיטים בסוף הסרט אבל אינו חלק מפסקול הסרט. השיר נכתב על ידי סיה פרלר, ריהאנה וג'סי שטקין.

הווידאו קליפ לשיר יצא ב-30 ביוני 2016 וצולם כולו על ידי מצלמות IMAX.

השיר הגיע למקום ה-69 במצעד הסינגלים של בריטניה, ובארצות הברית לא נכנס השיר למצעדים אך הגיע למעמד מכובד.

== וידאו קליפ ==
בתחילת הקליפ נראה כאילו הצופה נכנס לתוך יקום אחר כאשר רואים שלל כוכבי לכת ואז "נשאבים" לעולם כלשהו כשכולו מכוסה סלעים והכל שומם מסביב. לאחר מכן ניתן לראות את ריהאנה עומדת מתחת לסלע עצום כאשר היא לבושה בשמלה כתומה ומהודרת, כשפניה נראות כפני חייזר מהכוכב עצמו, תוך כדי הכל היא מתחילה לשיר את השיר וניתן לראות חלליות עפות באוויר וריהאנה בעצם נראית כשולטת בהם בעזרת תנועות ריקוד.

לאחר מכן הכל הופך חשוך, וריהאנה, בעזרת כוח מסתורי, מעיפה ומרימה סלעים באוויר. לאחר מכן, היא נראית כמביטה על כוכב לכת כלשהו (הולוגרמה) ומשנה אותו בעזרת תנועות. לאחר מכן מופיעים מספר שיבוטים שלה בכל מקום תוך כדי שהם נעלמים וחוזרים, הקליפ נגמר כאשר החללית אשר נשאבה בהתחלה לכוכב חוזרת בחזרה למסלולה. הקליפ בוים על ידי פלוריה סיגיסמונדי.

== מיקומי שיא ==

== קישורים חיצוניים ==

קטגוריה:שירי 2016
קטגוריה:סינגלים מ-2016
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי סיה
קטגוריה:שירים שנכתבו על ידי ריהאנה
קטגוריה:וידאו קליפים שבוימו על ידי פלוריה סיגיסמונדי
קטגוריה:שירים מסרטי קולנוע
קטגוריה:בלדות פופ
קטגוריה:סינגלים בהוצאת אינטרסקופ רקורדס
מפרשן שחור

מפרשן שחור (שם מדעי: Istiompax indica), הוא מין של דג יחיד בסוגו ממשפחת המפרשניים החי באזורים טרופים וסבטרופיים באוקיינוס ההודי ובאוקיינוס השקט. אורכו המקסימלי הוא 4.65 מטרים ומשקלו המקסימלי 750 קילוגרמים ועל כן הוא מהגדול שבמיני המפרשנים ואחד מן הגדולים שבדגי הגרם. מפרשן זה הוא אחד הדגים המהירים ביותר בעולם ויכול להגיע למהירות של כ-130 קמ"ש. בשר המפרשן השחור משמש למאכל, וכן מרבים לדוג אותו בתור "דג ספורט".

==תזונה ותיאור==
בהשוואה למפרשן לבן ולמפרשן מפוספס, המפרשן השחור מוצק בהרבה לעומת מקבליו. יש לו מקור קצר יותר וסנפיר גב מעוגל וקצר ויותר. המאפיין המייחד את המפרשן השחור משאר המפרשנים הוא סנפירי הגחון שלו, כאשר משקלו של הדג עולה על 75 קילוגרמים לא ניתן לדחוף ולהצמיד סנפירים אלה לגופו. 

המפרשן השחור ניזון בעיקר מסילוניות.

==דיג==
דייגים רבים מחשיבים את המפרשן השחור כדג שמאתגר ללכוד אותו. בגלל גודלו וצורתו המיוחדת מעדיפים לדוג אותו על פני דגים אחרים. לפי מחקר שנערך, עולה כי קל יותר לדוג את המפרשן השחור לאורך חופי אוסטרליה החל מהשבוע שבו ישנו ירח מלא.

==תפוצה==
המפרשן השחור נפוץ לחופי אוסטרליה וכן באזורים טרופים באוקיינוס ההודי והשקט. כמו כן, דג זה מצוי מדרום קליפורניה למפרץ קליפורניה ועד לצ'ילה כולל. הדג מצוי לרוב במים חמים ועולה לפני השטח כדי לאכול. בנוסף לאזורי מים חמימים, הדג מצוי גם בקרבת חופים ולא רק בשטחי מים פתוחים.

==קישורים חיצוניים==

==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי ז'ורז' קיווייה
קטגוריה:מפרשניים
קטגוריה:דגים: טורפי-על
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי